Diari Oficial de la Generalitat Valenciana


Sumari del DOGV 4732, del 15-04-2004 (2004/3260)

RESOLUCIÓ de 17 de març de 2004, del conseller d'Infraestructures i Transport, per la qual es convoca el concurs d'idees per a la remodelació de cinc places de la població de Pego (Alacant) i s'aproven les bases que n'han de regir el desenvolupament.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4732

Data del DOGV
:   15-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3260


Data del document
:   17-03-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Pego
    * premi cultural
    * equipament col·lectiu
    * distinció honorífica
    * arquitectura

RESOLUCIÓ de 17 de març de 2004, del conseller d'Infraestructures i Transport, per la qual es convoca el concurs d'idees per a la remodelació de cinc places de la població de Pego (Alacant) i s'aproven les bases que n'han de regir el desenvolupament. [2004/3260]
  
La Generalitat Valenciana a través de la Conselleria d'Infraestructures i Transport té previst escometre les obres de remodelació de cinc places de la població de Pego (Alacant)
  
El premi consistix en l'adjudicació del contracte al guanyador del concurs pel procediment negociat sense publicitat, com establix l'article 216 de la Llei de Contractes de les Administracions Públiques, aprovada pel text refós 2/2000, de 16 de juny.
  
Vista la proposta del director general d'Arquitectura d'11 de març de 2004, així com el contingut de les bases que s'adjunten, i en virtut de les facultats conferides per l'article 35 de la Llei 5/83, de 30 de desembre, del Govern Valencià i l'article 8 del Decret 114/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:
  
Primer
  
Aprovar les bases que han de regir el desenvolupament del concurs d'idees per a la remodelació de cinc places de la població de Pego (Alacant) que consten com a annex d'esta resolució.
  
Segon
  
Convocar el referit concurs d'idees amb la intervenció d'un jurat d'acord amb les citades bases.
  
Contra la present resolució, que posa fi a la via administrativa, podrà interposar-se recurs potestatiu de reposició davant del conseller en el termini d'un mes, comptador des de l'endemà de la publicació d'esta, d'acord amb el que establixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació d'esta, de conformitat amb el que establix l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 17 de març de 2004.- El conseller: José Ramón García Antón.
  
Bases
  
Bases del concurs d'idees convocat per la Conselleria d'Infraestructures i Transport de la Generalitat Valenciana per a la remodelació de cinc places de la població de Pego (Alacant)
  
Primera. Objecte
  
La present convocatòria té la finalitat de seleccionar la proposta urbanísticament i arquitectònicament més adequada per a la remodelació de cinc places de la població de Pego (Alacant).
  
Segona. Inscripció
  
La inscripció es formalitzarà presentant el butlletí adjunt a estes bases en el Registre General de la Conselleria d'Infraestructures i Transport, Direcció General d'Arquitectura, avinguda de Blasco Ibáñez, 50, València, degudament emplenat i dirigit al president del jurat. No s'admetran inscripcions realitzades per correu o fax.
  
Este butlletí d'inscripció haurà de presentar-se per triplicat. L'original quedarà en el Registre General i les dos còpies restants, degudament segellades, quedaran en poder dels concursants. Presentant una d'estes còpies en la Divisió d'Arquitectura i Actuacions Concertades, els concursants podran retirar la documentació complementària que es facilita per a l'elaboració dels treballs, així com depositar el seu vot per a l'elecció del membre del jurat representant dels concursants.
  
La referida documentació inclou: un disquet amb alçament topogràfic dels carrers i les places objecte de la remodelació i unes bases tècniques.
  
Els vots per a elegir el membre del jurat representant dels concursants no seran vàlids si no complixen els requisits següents:
  
1. Podrà atorgar-se, com a màxim, un vot per inscripció.
  
2. El vot haurà de ser anònim. La papereta es presentarà dins d'un sobre tancat i opac.
  
3. En la papereta figurarà un nom que haurà de pertànyer, necessàriament, a la llista dels quatre candidats proposats pel Col·legi Territorial d'Arquitectes d'Alacant que consten en l'annex II d'estes bases.
  
4. No s'admetran paperetes en què figuren més d'un nom.
  
Tercera. Àmbit i programa
  
Tant els límits físics de la intervenció, com el programa proposat, seran els assenyalats en la documentació complementària.
  
Amb caràcter general, els treballs descriuran l'ordenació material de l'espai urbà delimitat, amb definició de mobiliari urbà, enllumenat i pavimentació.
  
Quarta. Presentació
  
Tota la documentació que es presente, tant escrita com dibuixada, haurà de quedar inclosa en un únic full de format UNIX-A-0. Necessàriament es presentaran dos còpies dels treballs, una muntada sobre un panell rígid, lleuger i sense motlura, en eixe mateix format UNIX-A-0 i una altra, doblegada, en grandària UNIX-A-4, introduïda en un sobre obert.
  
Només es presentarà un panell per cada una de les propostes, i no s'acceptarà en cap cas un altre tipus de documentació escrita, dibuixada, en vídeo o maqueta.
  
La presentació dels treballs tindrà lloc exclusivament en el Registre General de la Conselleria d'Infraestructures i Transport, a València, avinguda de Blasco Ibáñez, 50, de nou del matí a dos de la vesprada, durant els dies hàbils del termini assenyalat. No s'admetran propostes trameses per correu. Els treballs es presentaran anònims, sota un lema que quedarà expressat amb claredat en les dos còpies. En el mateix sobre que guarda la còpia doblegada haurà d'introduir-se un sobre opac i tancat en l'exterior del qual haurà de llegir-se el lema amb què es presenten al concurs i en l'interior del qual apareixerà el mateix lema, la identificació dels concursants, nom, cognoms, professió, NIF, adreça i telèfon.
  
Cinquena. Terminis
  
Tant el termini d'inscripció, com el de votació dels membres del jurat, començarà el dia següent hàbil al de la publicació de les presents bases en el Diari Oficial de la Generalitat Valenciana i acabarà passats quinze dies naturals, comptadors a partir de la data esmentada.
  
Una vegada obert el termini d'inscripció, els concursants podran retirar la informació complementària en la Divisió d'Arquitectura i Actuacions Concertades, de la Direcció General d'Arquitectura, com indica la base segona o bé accedint a la pàgina web de la Conselleria d'Infraestructures i Transport en l'adreça electrònica següent: www.cop.gva.es/arquitectura i descarregar-ne la citada informació.
  
Durant els set dies naturals posteriors al tancament del termini d'inscripció i votació, es procedirà a l'obertura dels vots emesos, amb la presència del president del jurat, un representant del Col·legi d'Arquitectes, el vocal primer i el secretari que, per mitjà de la corresponent acta, designaran el membre del jurat elegit pels concursants i el seu suplent que ocuparan, per orde estricte de nombre de vots, els càrrecs de:
  
1. Vocal tercer
  
2. Suplent de vocal tercer
  
En cas de produir-se un empat entre els candidats, el president del jurat decidirà quin d'ells formarà part del jurat.
  
El resultat de la votació serà comunicat als participants per escrit.
  
El termini per a la presentació dels treballs serà de dos mesos a partir del dia següent de la publicació en el Diari Oficial de la Generalitat Valenciana de la resolució del conseller d'Infraestructures i Transport, per la qual es convoca el concurs d'idees i s'aproven les bases que n'han de regir el desenvolupament.
  
El termini per a l'emissió de la resolució del concurs serà d'un mes, comptador a partir del dia següent de l'acabament del termini de presentació dels treballs.
  
Amb posterioritat, tots els treballs presentats seran exposats al públic durant un període no inferior a quinze dies.
  
Els treballs no premiats hauran de ser retirats en el termini de 30 dies naturals, comptadors a partir del dia següent de la clausura de l'exposició, la qual cosa se'ls comunicarà degudament als participants, data a partir de la qual no podran ser reclamats.
  
Sisena. Premi
  
S'atorgarà un únic premi que consistix en l'encàrrec de redacció de projecte i, si és procedent, de direcció d'obra, pel procediment negociat sense publicitat, com establix l'article 216.4 de la Llei de Contractes de les Administracions Públiques, sempre que el guanyador tinga els requisits de capacitat d'obrar, acredite la solvència econòmica, financera i tècnica o professional o, si és procedent, la corresponent classificació i no estiga sotmés en cap de les causes que impossibiliten contractar amb l'administració, de conformitat amb la normativa vigent sobre contractes de les administracions públiques.
  
Este premi, si el jurat ho estima convenient, podrà quedar desert.
  
El concursant premiat serà notificat de forma fefaent.
  
Setena. Jurat
  
El jurat estarà format pels sis membres següents i un secretari, este últim amb veu i vot.
  
President: Fernando Mut Oltra. director general d'Arquitectura de la Conselleria d'Infraestructures i Transport.
  
Vicepresident: José Carmelo Ortolá Siscar. Alcalde de Pego.
  
Vocal primer: José Luis Leno Camarero. Arquitecte. Cap de la Divisió d'Arquitectura i Actuacions Concertades de la Direcció General d'Arquitectura.
  
Vocal segon: Carmen Rivera Gallego. Representant del Col·legi Territorial d'Arquitectes d'Alacant.
  
Vocal tercer: un arquitecte designat pels concursants
  
Vocal quart: Eduardo José Siscar Vicens. Regidor d'Urbanisme de l'Ajuntament de Pego.
  
Secretària: Carmen Pascual Saurí. Cap de Secció de Promotors Públics, de la Direcció General d'Arquitectura.
  
Suplents:
  
President: Vicente Dómine Redondo. director general de Transports.
  
Vicepresident: Juan Carlos Cambrils Camarena. Regidor d'Hisenda de l'Ajuntament de Pego.
  
Vocal primer: Alfonso Díaz Palanca. Cap del Servici d'Actuacions Directes de la Direcció General d'Arquitectura.
  
Vocal segon: María Dolores Alonso Vera. Representant del Col·legi Territorial d'Arquitectes d'Alacant.
  
Vocal tercer: un arquitecte designat pels concursants
  
Vocal quart: Ana Aparisi Server. Regidora de Servicis Socials de l'Ajuntament de Pego.
  
Secretària: Carmen Gallart Piñol. Cap de Secció de Projectes, de la Direcció General d'Arquitectura.
  
El secretari del jurat tindrà la missió de:
  
Resoldre les consultes plantejades durant el període de treball, certificar l'admissió provisional dels treballs en el moment del lliurament, alçar acta de qualsevol actuació del jurat i comunicar als concursants la resolució del concurs dins dels 15 dies següents a l'adopció.
  
Perquè el jurat quede vàlidament constituït serà necessària la presència d'almenys, quatre dels seus membres, titulars o suplents, sempre que entre ells es trobe el president, el secretari i el membre elegit pels concursants.
  
El jurat es reunirà a convocatòria del seu president, efectuada amb una antelació mínima de quaranta-huit hores.
  
Els acords del jurat s'adoptaran per majoria simple dels assistents, i correspon al president dirimir els empats amb el seu vot de qualitat.
  
La resolució es produirà dins del període previst en la convocatòria, i no podrà excedir les pròrrogues que, si és procedent, s'acorden per majoria absoluta del jurat, d'un màxim de 15 dies. S'alçarà acta de la resolució i s'inclourà el dictamen que ho fonamente, i cada membre del jurat podrà fer constar, per separat, les raons del seu vot.
  
Emesa la resolució es comprovarà que el concursant que haja obtingut el premi té totes les condicions exigides en les bases. Si no fóra així, es procedirà a l'anul·lació del premi atorgat i s'emetrà una nova resolució del jurat.
  
Huitena. Participants
  
La participació podrà realitzar-se individualment o bé formant equip pluridisciplinar, sempre representats per un professional tècnic competent en la matèria. No podran participar en el concurs els que tinguen relació familiar ?fins a segon grau- o associació professional estable amb algun membre del jurat. Tampoc podrà participar el personal al servici de la Generalitat Valenciana o qualsevol altre que estiga sotmés en algun dels supòsits d'incompatibilitat establits en la legislació sobre contractes de les administracions públiques. En este sentit, una vegada coneguda la composició definitiva del jurat, aquells concursants que siguen incompatibles hauran de renunciar a la seua participació.
  
Novena. Acceptació de les bases
  
La participació en el concurs suposa la total acceptació de les presents bases.
  
Tot concursant no premiat tindrà dret a mantindre l'anonimat del seu treball, si així ho fera constar en el sobre tancat amb el lema.
  
El treball premiat passarà a ser propietat de la Generalitat Valenciana, que es reserva el dret de la seua explotació íntegra o parcial, i farà menció de l'autoria del treball.
  
En cas de suspensió del concurs, la Direcció General d'Arquitectura ho comunicarà de forma fefaent.
  
La resolució del jurat serà inapel·lable i no podrà ser objecte de recurs.
  
Deu. Normativa supletòria
  
En tot allò que no preveuen estes bases s'estarà al que disposa el reglament intern dels col·legis oficials d'arquitectes per als concursos d'arquitectura, aprovat pel ple del Consell Superior el dia 24 de novembre de 1989 i la seua posterior modificació.
  
ANNEX I
  
Butlletí d'inscripció com a participant en el concurs d'idees per a la remodelació de cinc places de la població de Pego (Alacant)
  
Col·lectiu .....
  
Individual .....
  
El senyor/la senyora ...
  
Domicili ....
  
Telèfon .... Ciutat .... Província ....
  
Professió .... NIF .... Codi postal ....
  
Expose: que he tingut coneixement, a través del Diari Oficial de la Generalitat Valenciana núm ...., de ...., de la convocatòria per a prendre part en el concurs d'idees per a la remodelació de cinc places de la població de Pego (Alacant)
  
Sol·licite: la inscripció com a participant en el concurs esmentat.
  
Direcció General d'Arquitectura de la Conselleria d'Infraestructures i Transport
  
Av. de Blasco Ibáñez, 50, 46096 € València.
  
(S'ha de presentar per triplicat)
  
ANNEX II
  
Model de papereta de vot per a elegir als membres del jurat
  
Com a participant en el concurs d'idees per a la remodelació de cinc places de la població de Pego (Alacant), done el meu vot perquè forme part del jurat com a representant dels concursants al senyor/ a la senyora:
  
El senyor/la senyora ...
  
Llista de candidats
  
1. Alfredo Payá Benedito
  
2. José Amorós Gómez
  
3. Tomás Amat Guarinos